„საქართველოს პარლამენტი მოწოდებულია, მაქსიმალური წვლილი შეიტანოს საქართველოს საკონსტიტუციო სასამართლოს შემდგომი განვითარებისა და მისი დამოუკიდებლობის განმტკიცების საქმეში. კიდევ ერთხელ მინდა გამოვხატო კმაყოფილება იმ ფაქტით, რომ დღეს ჩვენი ქვეყანა და საქართველოს საკონსტიტუციო სასამართლო მასპინძლობს ამ უმნიშვნელოვანეს, წარმომადგენლობით ფორუმს, რომელიც ქმნის შესანიშნავ პლატფორმას სამართლებრივ სივრცეში საკონსტიტუციო სასამართლოს როლზე მსჯელობისათვის“, - განაცხადა საქართველოს პარლამენტის თავმჯდომარემ.